L 71/6
LV
Eiropas Savienības Oficiālais Vēstnesis
9.3.2023.
(14)
Turklāt līdzīgais skābums nav tāds faktors, kas AĢIN “Aceto Balsamico di Modena” padarītu neatšķiramu no ACVN “Aceto Balsamico Tradizionale di Modena” vai to asociatīvi atgādinātu.
Pat ja dažas abu produktu īpašības, piemēram, skābums, ir līdzīgas, tie ir gatavoti no atšķirīgām izejvielām un to ražošanas metodes ir atšķirīgas, un tādējādi produktu atšķirīgums saglabājas.
(15)
Visbeidzot, AĢIN “Aceto Balsamico di Modena” nav definēts vīna etiķis un tādējādi uz to neattiecas noteikumi, kas vīna etiķiem piemērojami attiecībā uz minimālo skābumu.
(16)
Runājot par iebildumiem pret pudeļu izmēra diapazona paplašināšanu, konkrēto grozījumu nevar uzskatīt par “Aceto Balsamico di Modena” fasēšanā iesaistīto operatoru ierobežošanu.
Gluži pretēji, papildu tilpuma taras (0,100 l, 0,150 l, 0,200 l vai 1,5 l) atļaušanu var uzskatīt par iepildīšanas nosacījumu liberalizēšanu.
Ja “Aceto Balsamico di Modena” tirgū tiktu laists dažādāka lieluma pudelēs un rezultātā pieaugtu konkurence, tas atbilstu ES konkurences politikas pamatprincipiem un nebūtu uzskatāms par faktoru, kas kaitē ar AĢIN “Aceto Balsamico di Modena” apzīmētā produkta reputācijai.
(17)
Par 0,250 l mazākas ietilpības taras raksturlielumi vienotā dokumenta 3.5. punktā iekļauti tādēļ, lai nodrošinātu to, ka pudeles, kurās produkts tiks pārdots, atbilst kādam minimālam vienveidīguma standartam.
Šis iepakojuma noteikums nav nedz iekļauts produkta aprakstā, nedz produkta specifikas sakarā sīkāk izstrādāts vienotā dokumenta punktā, kas veltīts saiknei, un tāpēc to nevar uzskatīt par noteicošu produkta noformējuma iezīmi.
Tā kā minētās prasības attiecas tikai uz jauna veida taru, kuras ietilpība ir mazāka par 0,250 l un kura pirms šā grozījuma izdarīšanas nebija atļauta, apstrīdētās izmaiņas nebūs tādas, kas negatīvi ietekmē “Aceto Balsamico di Modena” iepildītāju investīcijas produkta tarā, un līdz ar to saimnieciski zaudējumi neradīsies.
(18)
Informācija par kontroles struktūru vienotajā dokumentā nav sniegta, jo Komisijas Īstenošanas regulas (ES) Nr.
668/2014 (5) I pielikums to neprasa.
Tomēr saskanīgi ar Regulas (ES) Nr.
1151/2012 7. panta 1. punkta g) apakšpunktu šī informācija ir iekļauta produkta specifikācijā.
(19)
Runājot par iebildumiem pret prasīto atbilstību izotopu proporcijas parametriem, šādi parametri ir ieviesti, lai būtu vieglāk atklāt iespējamus vīna etiķa viltošanas gadījumus un uzlabotu “Aceto Balsamico di Modena” kontroles sistēmu.
Jebkurā gadījumā izotopu proporcija tiek verificēta ražošanas posmā un tādējādi skar tikai “Aceto Balsamico di Modena” ražotājus.
(20)
Līdz ar to Eiropas Savienības Oficiālajā Vēstnesī publicētie produkta specifikācijas grozījumi attiecībā uz nosaukumu “Aceto Balsamico di Modena” (AĢIN) būtu jāapstiprina.
(21)
Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
IR PIEŅĒMUSI ŠO REGULU.
1. pants
Ar šo tiek apstiprināti Eiropas Savienības Oficiālajā Vēstnesī publicētie produkta specifikācijas grozījumi attiecībā uz nosaukumu “Aceto Balsamico di Modena” (AĢIN).
(5) Komisijas Īstenošanas regula (ES) Nr.
668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr.
1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).